cyanic-selkie/wikianc huggingface dataset:
รีเฟล็กซ์ดั้งเดิม
รีเฟล็กซ์โมโร
รีเฟล็กซ์ปกติจะหายไปเมื่อถึงอายุ 3-4 เดือน แต่ก็อาจคงอยู่จนถึง 6 เดือนเหมือนกัน การไร้รีเฟล็กซ์ทั้งสองซีกข้างของร่างกายอาจสัมพันธ์กับความเสียหายในระบบประสาทกลาง การไร้รีเฟล็กซ์แค่ซีกเดียวอาจแสดงความเสียหายเพราะบาดเจ็บเมื่อคลอด (เช่น กระดูกไหปลาร้าแตกหัก หรือการบาดเจ็บที่ข่ายประสาทแขน) โดยอัมพาตเอิร์บ (Erb's palsy) หรืออัมพาตรูปแบบอื่น ๆ ก็จะมีด้วยในกรณีเช่นนี้ ในประวัติวิวัฒนาการมนุษย์ รีเฟล็กซ์นี้อาจช่วยทารกให้เกาะติดกับแม่เมื่อต้องอุ้มไปด้วย คือถ้าทารกถลำตัว รีเฟล็กซ์ก็จะทำให้กอดแม่แล้วเกาะตัวแม่ได้ใหม่
รีเฟล็กซ์เดิน/ก้าวเท้า
รีเฟล็กซ์เดิน (walking reflex) หรือรีเฟล็กซ์ก้าวเท้า (walking reflex) มีตั้งแต่คลอดแม้ทารกเล็กขนาดนี้จะยังไม่สามารถรับน้ำหนักตนเองได้ เมื่อฝ่าเท้าแตะกับผิวเรียบ ๆ เด็กจะพยายามเดินโดยวางเท้าข้างหนึ่งไว้ข้างหน้าของอีกข้างหนึ่ง รีเฟล็กซ์จะหายไปราว ๆ อายุ 5-6 เดือนและทารกก็จะเริ่มพยายามเดินหลังจากรีเฟล็กซ์นี้หายไป
Symmetrical tonic neck reflex (STNR)
symmetric tonic neck reflex (STNR) ปกติจะปรากฏราว ๆ อายุ 6-9 เดือนและหายไปราว ๆ 12 เดือน คือเมื่อศีรษะเด็กก้มลงข้างหน้า ซึ่งยืดส่วนหลังของคอ แขนก็จะงอขึ้นและขายืดออก ในนัยตรงข้าม ถ้าศีรษะน้อมไปทางข้างหลัง ซึ่งหดส่วนหลังของคอ แขนก็จะยืดออกและขาก็จะงอเข้า รีเฟล็กซ์นี้สำคัญเพราะช่วยให้เด็กดันตัวขึ้นให้น้ำหนักลงที่มือและเข่า (เพื่อจะคลาน) แต่อาจเป็นอุปสรรคในการคลานไปข้างหน้าถ้ายับยั้งรีเฟล็กซ์นี้ไม่ได้ ถ้ายังเกิดรีเฟล็กซ์นี้อยู่หลังอายุเกิน 2-3 ขวบ ร่างกายหรือประสาทอาจล่าช้าทางพัฒนาการ
Tonic labyrinthine reflex (TLR)
การมี TLR และรีเฟล็กซ์ดั้งเดิมอื่น ๆ เช่น ATNR เกิน 6 เดือนแรกของชีวิตอาจระบุว่า เด็กมีความล่าช้าทางพัฒนาการหรือความผิดปกติทางประสาท เช่น ในเด็กที่มีอัมพาตสมองใหญ่ รีเฟล็กซ์อาจคงยืนและอาจยิ่งมากขึ้น ทั้ง TLR และ ATNR ที่เป็นรีเฟล็กซ์ผิดปกติอาจสร้างปัญหาสำหรับเด็กที่กำลังโต เพราะทั้งสองเป็นอุปสรรคของกิจกรรมที่มีประโยชน์ เช่น กลิ้งตัว เอามือเข้าหากัน หรือแม้แต่เอามือมาที่ปาก ในระยะยาว ทั้งสองอาจสร้างความเสียหายอย่างหนักแก่ข้อต่อและกระดูกของเด็กที่กำลังโต ทำให้หัวกระดูกต้นขาหลุดเป็นบางส่วนออกจากเบ้า (subluxation) หรือเคลื่อนออกทั้งหมดออกจากเบ้า (dislocation)
รีเฟล็กซ์จับ (palmar grasp reflex)
รีเฟล็กซ์จับ (palmar grasp reflex) มีตั้งแต่คลอดและคงยืนจนกระทั่งถึงอายุ 5-6 เดือน คือเมื่อเอาวัตถุไปไว้ที่มือแล้วลูบที่ฝ่ามือ นิ้วก็จะงอเข้าจับวัตถุไว้ในมือ เพื่อให้เห็นรีเฟล็กซ์นี้ได้ดีสุด ให้วางเด็กไว้บนหมอนที่สามารถตกลงได้อย่างปลอดภัยลง ยกนิ้วก้อยของทั้งสองมือให้เด็กจับ (เพราะนิ้วชี้ปกติใหญ่เกินที่เด็กจะจับ) แล้วค่อย ๆ ยกขึ้น มือที่จับอยู่อาจรองรับน้ำหนักของเด็กได้ แต่เด็กอยู่ ๆ ก็อาจปล่อยมือได้ สามารถให้เด็กคลายมือโดยนัยตรงข้ามคือให้ลูบหลังมือ
รีเฟล็กซ์ฝ่าเท้า (plantar reflex)
รีเฟล็กซ์ฝ่าเท้า (plantar reflex) เกิดเมื่อฝ่าเท้าถูกกับวัตถุทื่อ ๆ โดยมีสองรูปแบบอย่างใดอย่างหนึ่ง ในผู้ใหญ่ปกติ รีเฟล็กซ์ทำให้นิ้วหัวแม้เท้างอลง (flexion) ถ้านิ้วหัวแม่เท้ากลับงอขึ้น (extension) นี้เรียกว่า Babinski response หรือ Babinski sign หรือ Babinski reflex ซึ่งระบุความผิดปกติของไขสันหลังและสมองในผู้ใหญ่ เช่น รอยโรคในเซลล์ประสาทสั่งการบน (upper motor neuron lesion)
แต่การเคลื่อนไหวที่ผิดปกติในผู้ใหญ่คือนิ้วหัวแม่เท้างอขึ้นเมื่อฝ่าเท้าถูกวัตถุทื่อ ๆ ก็เกิดเป็นปกติสำหรับทารกอายุน้อยกว่า 1 ขวบเช่นกันเพราะลำเส้นใยประสาท corticospinal tract ยังมีปลอกไมอีลินน้อย เมื่อลำเส้นใยประสาทพัฒนาขึ้น รีเฟล็กซ์ที่ทำให้นิ้วหัวแม้เท้างอลงก็จะเกิดขึ้นกลายเป็นปกติแทน
Galant reflex
Galant reflex หรือ Galant's infantile reflex มีตั้งแต่คลอดและหายไปเมื่อถึงอายุระหว่าง 4-6 เดือน คือเมื่อลูบผิวตามหลังของเด็ก เด็กจะหมุนไปทางข้างที่ลูบ ถ้ารีเฟล็กซ์คงยืนเกิน 6 เดือน นี่เป็นความผิดปกติ ชื่อมาจากประสาทแพทย์ชาวรัสเซีย Johann Susman Galant
รีเฟล็กซ์ว่ายน้ำ (swimming reflex)
รีเฟล็กซ์ว่ายน้ำ (swimming reflex) เริ่มเมื่อวางทารกเอาหน้าคว่ำลงในน้ำ เด็กจะใช้แขนและขาพยายามว่ายน้ำ รีเฟล็กซ์นี้หายไปในระหว่างอายุ 4-6 เดือน แม้การตอบสนองโดยกวาดแขนและเตะขาเช่นนี้เกิดเป็นปกติ แต่การวางเด็กไว้ในน้ำก็อาจเสี่ยงมาก เพราะเด็กอาจกลืนน้ำในปริมาณมาก ดังนั้น คนดูแลต้องคอยระมัดระวังอย่างมาก แนะนำว่าอย่าสอนเด็กว่ายน้ำจนกระทั่งอย่างน้อยถึงอายุ 3 เดือน เพราะเด็กที่จมอยู่ในน้ำยังอาจเสียชีวิตเพราะภาวะน้ำเป็นพิษ (water intoxication) อีกด้วย
รีเฟล็กซ์แบ็บกิน (Babkin reflex)
รีเฟล็กซ์แบ็บกิน (Babkin reflex) ก็เกิดในทารกเกิดใหม่ด้วย เป็นการตอบสนองแบบต่าง ๆ เมื่อกดที่ฝ่ามือทั้งสองมือ เด็กอาจก้มคอ หันศีรษะ อ้าปาก หรือตอบสนองแบบรวม ๆ กัน ทารกที่เล็กกว่าหรือคลอดก่อนกำหนดมีโอกาสเกิดรีเฟล็กซ์มากกว่า โดยเห็นในเด็กที่คลอดหลังอยู่ในครรภ์แม่ 26 สัปดาห์ รีเฟล็กซ์นี้ตั้งชื่อตามนักสรีรวิทยาชาวรัสเซียคือ บอริส แบ็บกิน (Boris Babkin)
รีเฟล็กซ์ร่มชูชีพ (parachute reflex)
รีเฟล็กซ์ร่มชูชีพ (parachute reflex) เกิดในทารกที่แก่กว่า เริ่มราว ๆ 6-7 เดือน) แล้วหายไปหลังถึงอายุ 1 ปี เกิดเมื่ออุ้มเด็กให้ตัวตรงแล้วหมุนตัวอย่างรวดเร็วให้หน้าคว่ำลงขนานกับพื้น (เหมือนกับจะล้ม) เด็กจะยืดแขนทั้งสองออกเหมือนกับจะชะงักตัวไม่ให้ล้มถึงพื้น แต่รีเฟล็กซ์จะเกิดก่อนนานกว่าจะเดิน
รีเฟล็กซ์ดั้งเดิมอื่น ๆ ที่ตรวจในผู้ใหญ่
ดังที่กล่าวไว้ตั้งแต่ต้น รีเฟล็กซ์ดั้งเดิมที่ระบบประสาทไม่สามารถยับยั้งอย่างสมควรเรียกว่า frontal release signs แม้นี้อาจเป็นชื่อที่ไม่สมควร นอกจากที่กล่าวไปแล้ว รีเฟล็กซ์ดั้งเดิมอื่น ๆ ที่ตรวจในผู้ใหญ่รวมทั้ง
ในทารกมีความเสี่ยงสูง
ทารกมีความเสี่ยงสูง หมายถึงเด็กเกิดใหม่ที่มีโอกาสตายหรือเจ็บป่วยอย่างสำคัญโดยเฉพาะในเดือนแรกหลังคลอด เด็กมีความเสี่ยงสูงบ่อยครั้งมีรีเฟล็กซ์ดั้งเดิมที่ผิดปกติ หรือไม่มีโดยสิ้นเชิง ซึ่งจะต่าง ๆ กันขึ้นอยู่กับรีเฟล็กซ์ (เช่น รีเฟล็กซ์โมโรอาจปกติ แต่รีเฟล็กซ์เดินไม่มีหรือผิดปกติ) การมีรีเฟล็กซ์ตามปกติของทารกเกิดใหม่สัมพันธ์กับการมีคะแนน Apgar score ที่สูงกว่า กับการหนักมากกว่า กับการอยู่ใน รพ. น้อยกว่าหลังเกิด และกับสภาพจิตที่ดีกว่า
งานศึกษาตามขวางปี 2011 ที่ประเมินรีเฟล็กซ์ดั้งเดิมของทารกเกิดใหม่ที่เสี่ยงสูง 67 คน โดยตรวจการตอบสนองของรีเฟล็กซ์ดูดนม รีเฟล็กซ์ฝ่าเท้า และรีเฟล็กซ์โมโร พบว่า มีรีเฟล็กซ์ดูดนมปกติมากที่สุด (63.5%) ตามด้วยรีเฟล็กซ์ฝ่าเท้า (58.7%) และรีเฟล็กซ์โมโร (42.9%) แล้วสรุปว่า ทารกความเสี่ยงสูงจำนวนมากกว่าตอบสนองทางรีเฟล็กซ์อย่างผิดปกติหรือไม่ตอบสนอง และรีเฟล็กซ์แต่ละอย่างจะตอบสนองต่าง ๆ กัน
อย่างไรก็ดี เพราะการออกแบบวิธีตรวจประสาทที่มีประสิทธิภาพเช่น Amiel Tison method of neurological assessment ซึ่งสามารถพยากรณ์ผลทางประสาทของทารกความเสี่ยงสูงและอื่น ๆ ได้ดี ความสำคัญในการประเมินรีเฟล็กซ์ดั้งเดิมก็ได้ลดลงในเด็ก
อุ๊บ
อุ๊บหรืออุ๊ก เป็นอาหารของชาวไทใหญ่ อุ๊บหมายถึงการปรุงอาหารโดยการอบ ซึ่งจะปิดฝาและเคี่ยวเนื้อสัตว์จนนุ่ม น้ำแกงข้น น้ำน้อยเนื้อสัตว์ที่นิยมนำมาปรุงมีเนื้อไก่ เนื้อหมู เนื้อวัว น้ำพริกแกงปรกอบด้วย พริกแห้ง หอม กระเทียม ขิง ตะไคร้ ถั่วเน่า บางสูตรจะใส่ผงมะสะหล่าหรือหรือผงฮินเลที่ใช้ใส่ในแกงฮังเลด้วย ชาวไทใหญ่จะกินอุ๊บกับข้าวเหนียวเหลือง โรยหอมเจียว
Pacem in terris
Pacem in terris (ภาษาละตินหมายถึง "สันติภาพบนโลก") เป็นสารสันตะปาปาที่ออกโดยสมเด็จพระสันตะปาปาจอห์นที่ 23 เมื่อวันที่ 11 เมษายน 2506 ว่าด้วยสิทธิและพันธกรณีของปัจเจกบุคคลและของรัฐ ตลอดจนความสัมพันธ์อย่างถูกต้องระหว่างรัฐ สารฯ เน้นความสง่างามและความเสมอภาคของมนุษย์ในหมู่ทุกคน และกล่าวถึงปัญหาต่าง ๆ อย่างสิทธิสตรี การไม่แพร่ขยายนิวเคลียร์ และสหประชาชาติ ซึ่งสารฯ ดังกล่าวสนับสนุนทั้งหมด เป็นสารสันตะปาปาสุดท้ายที่พระสันตะปาปาจอห์นที่ 23 ร่าง พระองค์ได้รับการวินิจฉัยด้วยโรคมะเร็งในเดือนกันยายน 2505 และสวรรคตสองเดือนหลังสารฯ ดังกล่าวเสร็จสิ้น
เนื่องจากความสำคัญและความนิยมของสารนี้ จึงมีการเก็บรักษา Pacem in terris ไว้ในหอจดหมายเหตุของสหประชาชาติ
สถานีศรีนครินทร์ 38
สถานีศรีนครินทร์ 38 (Srinagarindra 38 station, รหัส: YL14) เป็นสถานีรถไฟฟ้ามหานครแบบยกระดับ ในเส้นทางสายสีเหลือง โดยยกระดับเหนือถนนศรีนครินทร์ในพื้นที่เขตประเวศ กรุงเทพมหานคร
ที่ตั้ง
ถนนศรีนครินทร์ บริเวณปากซอยศรีนครินทร์ 38 (หมู่บ้านมิตรภาพ) ในพื้นที่แขวงหนองบอน เขตประเวศ กรุงเทพมหานคร
รูปแบบสถานี
ชานชาลาด้านข้าง (Station with Side Platform) กว้าง 20 เมตร ยาว 110 เมตร ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Platform Screen Doors
ทางเข้า-ออก
ประกอบด้วยทางขึ้น-ลงปกติ ได้แก่
จุดรวมพลอยู่ที่ทางออก 2 บริเวณหน้าปากซอยศรีนครินทร์ 45 และ ทางออก 4 หมู่บ้านแกรนด์ บางกอก บูเลอวาร์ด ศรีนครินทร์
ม้า (หมากรุก)
ม้า เป็นตัวหมากรุกที่ใช้ในหมากรุกไทยและหมากรุกสากล (ในหมากรุกสากล เรียกว่า knight) ม้าสามารถเดินในลักษณะแนวตั้ง 2 ช่องแล้วเดินในแนวนอน 1 ช่อง หรือแนวนอน 2 ช่องแล้วเดินในแนวตั้ง 1 ช่อง คล้ายรูปตัว L
ฌอร์ฌึ ฌึซุช
ฌอร์ฌึ ฟือร์นังดู ปีไญรู ดึ ฌึซุช (Jorge Fernando Pinheiro de Jesus) หรือ ฌอร์ฌึ ฌึซุช เกิดเมื่อวันที่ 24 กรกฎาคม ค.ศ. 1954 ในเมืองอามาโดรา ประเทศโปรตุเกส ในอดีตเขาเคยเป็นนักฟุตบอลชื่อดังคนหนึ่งของโปรตุเกส โดยเขาโด่งดังมากตอนอยู่กับอึชเตรลาดาอามาโดรา สโมสรฟุตบอลแห่งหนึ่งจากเมืองอามาโดรา โดยเล่นในตำแหน่งกองกลาง และได้หันมาเป็นผู้จัดการทีมแทนตั้งแต่ ค.ศ. 1990
เพศวิถีของมนุษย์
เพศวิถีของมนุษย์ (human sexuality) เป็นประสบการณ์ซึ่งกระตุ้นความรู้สึกทางเพศและการปลดปล่อยด้านเพศของมนุษย์ โดยมากเป็นแรงผลักดันโดยความต้องการมีความสุขความพึงพอใจด้านเพศ เพศวิถีของมนุษย์เป็นลักษณะทางชีวภาพ กายภาพและอารมณ์ มีความหมายถึงกลไกเกี่ยวกับการสืบพันธุ์ เช่นเดียวกับแรงผลักดันทางชีวภาพพื้นฐานที่เกิดขึ้นในทุกสปีชีส์และรวมถึงการมีเพศสัมพันธ์และพฤติกรรมทางเพศทุกรูปแบบ ลักษณะทางด้านอารมณ์มีความเกี่ยวข้องกับอารมณ์สุดขีดที่เกี่ยวข้องกับท่วงทางเพศสัมพันธ์และเกี่ยวข้องกับพันธะด้านสังคม ส่วนประเด็นด้านกายภาพของเพศวิถีมีช่วงกว้างตั้งแต่ ความคิดที่จะไม่มีด้านการแพทย์มาเกี่ยวข้องที่มุ่งความสนใจไปที่ด้านสรีรวิทยาหรือแม้แต่ด้านจิตวิทยาและลักษณะทางสังคมของพฤติกรรมทางเพศ
คำนี้ยังครอบคลุมถึงด้านวัฒนธรรม การเมือง กฎหมายและปรัชญา อาจยังมีประเด็นด้าน หลักจรรยา ชาติพันธุ์ ทฤษฎี ความเชื่อเรื่องจิตและวิญญาณหรือศาสนาและ สิ่งที่เกี่ยวข้องกับทุกสิ่งที่เกี่ยวกับด้านเพศ จากการศึกษาเร็ว ๆ นี้ของเพศวิถีของมนุษย์ พบว่าเน้นย้ำความคิดเห็นด้านเพศเป็นสิ่งสำคัญที่จะสร้างอัตลักษณ์ของตนเองและในด้านความพัฒนาด้านสังคมของแต่ละคน
เดอเลอซและกัวตารี เขียนไว้ใน Anti-Oedipus ในปี ค.ศ. 1972 โดยอภิปรายว่าเพศวิถีมีพละกำลังอย่างมากที่มอบให้ทุกกิจกรรมของสังคม ครอบครัวนิยม (Familialism) เป็นสิ่งคงรักษา เพศวิถีเกิดขึ้นในครอบครัวเพียงอย่างเดียว [...] แต่ความจริงแล้วเพศวิถีเกิดขึ้นทุกหนทุกแห่ง
ศิลปะและของโบราณจากอดีตได้ช่วยแสดงเพศวิถีของมนุษย์ในเวลานั้น
วุฒา ภิรมย์ภักดี
วุฒา ภิรมย์ภักดี เกิดเมื่อวันที่ 13 พฤษภาคม พ.ศ. 2477 เป็นทายาทรุ่นที่ 3 ของตระกูลภิรมย์ภักดี ปัจจุบันดำรงตำแหน่ง ประธานกรรมการ บริษัท บุญรอดบริวเวอรี่ จำกัด
ประวัติ
วุฒาเป็นบุตรคนที่สองของนาย วิทย์ ภิรมย์ภักดี กับ คุณหญิงสำเนียง ภิรมย์ภักดี (ปัทมจินดา) โดยนายวิทย์เป็นบุตรชายของพระประเวศวนขันธ์ (ปลื้ม เศรษฐบุตร) กับ เพ็ญ เศรษฐบุตร แต่เนื่องจากพระยาภิรมย์ภักดี (บุญรอด เศรษฐบุตร) ผู้เป็นพี่ชาย กับคุณหญิงละม้าย เศรษฐบุตร ไม่สามารถมีบุตรได้ จึงได้ขอลูกแฝดของพระประเวศวนขันธ์ มา 1 คน ตั้งแต่อายุ 2 เดือน มาเป็นบุตรของพระยาภิรมย์ภักดี กับคุณหญิงละม้ายโดยถูกต้องตามกฎหมาย และตั้งชื่อว่า วิทย์ เศรษฐบุตร ต่อมามีน้องชายชื่อ ประจวบ เศรษฐบุตร กับ จำนงค์ เศรษฐบุตร (หลังมีการเปลี่ยนแปลงการปกครองได้มีการยกเลิกใช้บรรดาศักดิ์ พระยาภิรมย์ภักดี จึงขอใช้บรรดาศักดิ์ของท่านเองเป็นนามสกุล ภิรมย์ภักดี)
ส่วนทางด้านมารดาของวุฒา คือ คุณหญิงสำเนียง ภิรมย์ภักดี (ปัทมจินดา) เป็นบุตรสาวคนโตของศาสตราจารย์ หลวงวิศาลศิลปกรรม (เชื้อ ปัทมจินดา) และ บุษย์ ปัทมจินดา
วุฒา ภิรมย์ภักดี มีพี่น้องดังนี้
วุฒา นับเป็นหลานชายคนแรกในทายาทรุ่นที่ 3 ของตระกูลภิรมย์ภักดี ผู้ผลิตเบียร์ไทยรายแรกของประเทศไทย จบการศึกษาจากโรงเรียนเซนต์คาเบรียล และได้ไปศึกษาต่อที่ Skerry's College ที่เมือง เอดินเบอระห์ สหราชอาณาจักร และจบปริญญาตรีด้านวิศวกรรมอุตสาหกรรม จาก Ingenieurschule Bohne Hoheren Technische Lehranstalt (หรือที่ปัจจุบันรู้จักกันในชื่อ Munich University of Applied Sciences) เมืองมิวนิค สหพันธ์สาธารณรัฐเยอรมนี
การทำงาน
วุฒานับเป็นทายาทรุ่นที่ 3 คนแรกที่เข้ามาสานต่อกิจการของบริษัท บุญรอดบริวเวอรี่ จำกัดในปี 2505 ดูแลทางด้านเครื่องจักรและโรงงานซึ่งเป็นหัวใจหลักของการผลิต ตั้งแต่ยุคที่เป็นเครื่องติดฉลากกึ่งอัตโนมัติ การขยายกำลังการผลิต พัฒนาด้านเทคโนโลยี จนเป็นโรงงานที่ทันสมัยถึง 9 โรงงานในปัจจุบัน วุฒาพาโรงงานผลิตของบริษัท บุญรอดบริวเวอรี่ จำกัด ผ่านพ้นวิกฤติสำคัญต่าง ๆ ในช่วงวิกฤติฟองสบู่ น้ำท่วมใหญ่ หรือการเปลี่ยนแปลงภายในบริษัทตลอดระยะเวลาเกือบ 60 ปี จนขยายเติบโตเป็นองค์กรชั้นนำของประเทศ
ครอบครัว
วุฒา สมรสกับ คุณหญิงอรนุช ภิรมย์ภักดี (ถึงแก่กรรม)(เป็นบุตรสาวคนโตของ พลอากาศตรีน้อย กับ อรุณี ศุกระจันทร์) มีบุตรธิดา ดังนี้
จูเลี่ยน โซโล
จูเลี่ยน โซโล ( หมายถึง "เจ้ามหาสมุทร" หรือ "จักรพรรดิแห่งมหาสมุทร") เป็นตัวละครการ์ตูนญี่ปุ่นจากเรื่องเซนต์เซย์ย่า เขาเป็นทายาทมหาเศรษฐีแห่งตระกูลโซโล ผู้ดำเนินกิจการทางทะเลมาหลายชั่วอายุคน ผู้เป็นร่างจุติของ เจ้าสมุทรโพไซดอน ซึ่งโพไซดอนจะเลือกใช้ร่างของคนในตระกูลโซโลเท่านั้นในการลงมาจุติในทุกยุคทุกสมัย
บทบาท
ผู้พิทักษ์เสาหลัก เมนเบรดวินเนอร์
ภาคเจ้าสมุทรโพไซดอน
โพไซดอนได้จับตัวอาเธน่าลงไปยังโลกใต้สมุทร หลักจากนั้นไชน่าเดินทางมาที่วิหารโปเซดอน เขาเกือบฆ่าไชน่าแต่พอเซย่ามาถึงวิหารโปเซดอน เซย่าได้สวมโกลด์คล็อธซาจิทาเรียสแล้วเซย่าก็ยิงศรใส่โปเซดอนจากการยิงทำให้โพไซดอนตื่นขึ้นโดยสมบูรณ์ แต่ในขณะเดียวกันเซย่าก็ช่วยอาธีน่าได้สำเหร็จ จนทำให้โพไซดอนกลับสู่ห่วงนิทราอีกครั้ง (จูเลี่ยน ก็กลับมาเป็นเหมือนเดิมด้วย) แล้วจากนั้นจูเลี่ยนก็นำมรดกมาเป็นทุนกุศลในบ้นรับเลี้ยงเด็กกำพร้า โดยมีโซเรนเป็นผู้ติดตาม
ภาคเจ้านรกฮาเดส
จูเลี่ยน โซโลมีบทบาทอีกครั้งในภาคเจ้านรกฮาเดส ขณะที่อยู่ ณ แหลมสุนิอ้อน จู่ ๆ วิญญาณของโพไซดอนก็ได้เข้าสิงร่างของจูเลี่ยน โซโล อีกครั้ง และได้บอกกับไซเรนท์ โซเรนท์ ว่า ได้ส่งโกลด์คล็อธข้ามห้วงจักรวาลที่ผันแปรไปช่วยพวกเซย์ย่า ซึ่งกำลังสู้กับทานาทอส ที่เอริเซี่ยน หลังจากนั้นวิญญาณของโพไซดอนก็ได้ไปยังเอริเซี่ยน และนิทราตลอดกาล
List of Saint Seiya antagonists 海闘士 pt:Anexo:Lista de personagens de Os Cavaleiros do Zodíaco
บุนเดิสลีกา ฤดูกาล 2019–20
บุนเดิสลีกา ฤดูกาล 2019–20 (2019–20 Bundesliga) เป็นการแข่งขันบุนเดิสลีกา ฤดูกาลที่ 57 เริ่มต้นฤดูกาลในวันที่ 16 สิงหาคม ค.ศ. 2019 และสิ้นสุดในวันที่ 20 พฤษภาคม ค.ศ. 2020 ไบเอิร์นมิวนิก คือทีมที่ชนะเลิศเมื่อฤดูกาลที่แล้ว
เมื่อวันที่ 13 มีนาคม ค.ศ. 2020 เดเอ็ฟเอ็ล ระงับบุนเดิสลีกาและซไวเทอบุนเดิสลีกา เนื่องจากการระบาดทั่วของไวรัสโคโรนา หลังจากการปรึกษาหารือกับรัฐบาลเยอรมันแล้ว ลีกจะกลับมาแข่งขันอีกครั้งในรูปแบบปิดในวันที่ 16 พฤษภาคม ค.ศ. 2020. เนื่องมาจากการเลื่อนการแข่งขัน, โปรแกรมการแข่งขันแมตช์สุดท้ายเมื่อวันที่ 27 มิถุนายนเป็นวันที่สองล่าสุดในฤดูกาลใดๆของบุนเดิสลีกา ได้มีข้อสรุป, หลังจาก ฤดูกาล 1971–72 (ซึ่งจะสรุปในวันต่อมา).
ทีม
ทีมเข้าแข่งขันในฤดูกาล 2019–20 มีทั้งหมด 18 ทีม
เพลย์ออฟเลื่อนชั้น-ตกชั้น
เวลาทั้งหมดคือ UTC+2.
ภาพรวม
<section begin=Details />
นัดที่สอง
''รวมผลสองนัด เสมอ 2–2. แวร์เดอร์เบรเมินชนะด้วยกฎประตูทีมเยือนและเพราะฉะนั้นทั้งสองสโมสรที่เหลือจะได้อยู่ในลีกของพวกเขาตามเดิม.''
หมายเหตุ
<references group="lower-alpha"/>
รีนุ
รีนุ (莉犬 (Rīnu) เกิด 24 พฤษภาคม พ.ศ. 2541) เป็นนักร้องและนักพากย์ชายชาวญี่ปุ่นจากเมืองโตเกียว เขาเป็นสมาชิกจากกลุ่มวงอุไตเตะทั้ง 6 คนในวงสตรอว์เบอร์รี่พริ้นซ์
ประวัติ
รีนุ เกิดเมื่อวันที่ 24 พฤษภาคม พ.ศ. 2541 ที่เมืองโตเกียว ประเทศญี่ปุ่น มีพี่ชายของรีนุ 1 คน ส่วนสูงของรีนุประมาณ 150 ซม. กรุ๊ปเลือดของเขาคือกรุ๊ปบี สีประจำของเขาในวงสตรอว์เบอร์รี่พริ้นซ์คือสีแดง คู่เป็นทางการของเขาคือรูท เป็นส่วนหนึ่งของกลุ่มเด็ก (กลุ่มสัญญาณไฟจราจร) ด้วยกันกับโคลอนและรูท
นอกจากกิจกรรมกลุ่ม เขามักจะพยายามทำวิดีโอร้องเพลงต้นฉบับของเขาในยูทูบ โพสเช่นอนิเมะต้นฉบับ เขาได้ถ่ายทอดสดบนเว็บไซต์กระจายวิดีโอของวงพวกเขา วิดีโอบางอันของเขาได้ตียอดคนดูมากกว่า 15 ล้านกว่าคน บางครั้งเขามีหน้าที่แต่งเนื้อร้องด้วย เพลงอัลบั้มเต็มแรกของเขาที่แต่งเองชื่อว่า ไทม์แคปซูล (タイムカプセル, Time capsule) ได้ปล่อยตัวเมื่อวันที่ 11 ธันวาคม พ.ศ. 2562 เพลงนี้ได้ได้รับรางวัลอันดับสองในการจัดอันดับอัลบั้มในโอริคอนประจำสัปดาห์ อันดับที่ 1 ในการจัดอันดับเพลงประจำวัน
ชื่อของเขาที่ถูกลงนามในยูทูบ นิโคนิโค และติ๊กต๊อก ในชื่อนามของเขาว่า รีนุคุง (莉犬くん) นอกจากนี้ในฐานะนักพากย์นอกจากนี้ยังมีการใช้ชื่อวงการนักพากย์ของเขาว่า โคอินุ (こいぬ) น้องชายของเขาในช่องยูทูบของเขาและเพื่อนๆของเขารวมทั้งแฟนคลับของรีนุยังคงเรียกกันว่า รีเก็นคุง (りけんくん) รีเนะโกะคุง (りねこくん) รีโกะจัง (りいこちゃん) เป็นต้น ในความหลากหลายของเสียง เขาได้กำลังทำวิดีโอบทพูดด้วย
เนื่องจากเขาเป็นคนข้ามเพศ ลักษณะเสียงของเขาดูคล้ายๆผู้หญิง ในทวิตเตอร์ของเขา เขาได้โพสต์ประกาศว่าเขามีความทุกข์ใจเกี่ยวกับอัตลักษณ์ทางเพศ
โยเซ็ฟ อันโทน ฟ็อยชท์ไมเออร์
โยเซ็ฟ อันโทน ฟ็อยชท์ไมเออร์ (Joseph Anton Feuchtmayer) ทำพิธีศีลจุ่มเมื่อวันที่ 6 มีนาคม ค.ศ. 1696 ที่เมืองลินทซ์ ประเทศออสเตรีย เสียชีวิตเมื่อวันที่ 2 มกราคม ค.ศ. 1770 ที่มิมเมินเฮาเซิน (Mimmenhausen) ใกล้เมืองซาเล็ม (Salem) ประเทศเยอรมนี โยเซ็ฟ อันโทน เป็นประติมากรและช่างปูนปั้น (stuccoist) แบบโรโกโกเวสโซบรุน (Wessobrunn) ที่มีชื่อเสียงของประเทศเยอรมนี และเป็นสมาชิกของตระกูล[[ฟ็อยชท์ไมเออร์ที่มีชื่อเสืยงทางศิลปะแบบโรโกโก งานส่วนใหญ่ของโยเซ็ฟ อันโทน อยู่ทางใต้ของประเทศเยอรมนีและประเทศสวิตเซอร์แลนด์
ประวัติ
โยเซ็ฟ อันโทน เริ่มศึกษาประติมากรรมที่เมืองเอาคส์บวร์ค (Augsburg) เมื่อปี ค.ศ. 1715 และเริ่มทำงานที่ไวน์การ์เทิน (Weingarten) เมื่อปี ค.ศ. 1718 หลังจากที่ฟรันทซ์ โยเซ็ฟ ฟ็อยชท์ไมเออร์ผู้เป็นพ่อเสียชีวิต โยเซ็ฟ อันโทน ก็กลับมารับกิจการที่โรงฝึกงานของพ่อที่มิมเมินเฮาเซินต่อ ขณะเดียวกันก็มีตำแหน่งเป็น "ช่างประจำวัด" ของมหาวิหารซาเล็ม โดยรับงานชิ้นแรกคือสร้างตู้ออร์แกน
งานของโยเซ็ฟ อันโทน ได้รับอิทธิพลจากดีเยโก ฟรันเชสโค คาร์โลเน (Diego Francesco Carlone) ช่างปูนปั้นชาวอิตาลีที่ทำงานด้วยกันที่ไวน์การ์เทิน สิ่งที่โยเซ็ฟ อันโทน เรียนจากดีเยโก ฟรันเชสโค คือวิธีปั้นรูปปูนปั้นให้เป็นเงา ซึ่งกลายมาเป็นลักษณะที่ทำให้ผลงานของเขามีชื่อเสียง
พร้อม ๆ กับที่ศิลปินสำคัญสมัยเดียวกันเช่น โยฮัน โยเซ็ฟ คริสทีอัน (Johann Joseph Christian) และฟรันทซ์ โยเซ็ฟ ชปีเกิล (Franz Joseph Spiegler) โยเซ็ฟ อันโทน ส่วนใหญ่ก็จะทำงานกับสำนักสงฆ์หรืออารามแบบบารอกแถว "ถนนบารอก" ในรัฐบาเดิน-เวือร์ทเทิมแบร์ค งานที่มีเด่นที่สุดก็คืองานปูนปั้น แท่นบูชาเซนต์เบอร์นาร์ด ("Bernhardsaltar") ที่อือเบอร์ลิงเงิน (Überlingen) ที่เรียกกันว่า "ปากอาบน้ำผึ้ง" ("Honigschlecker" หรือ ภาษาอังกฤษ: "honey eater") ซึ่งเป็นคำที่กล่าวถึงนักบุญเบอร์นาร์ดผู้มีพรสวรรค์ในการเทศนา
ปัจจุบันนี้โรงฝึกงานและบ้านของโยเซ็ฟ อันโทน เป็นพิพิธภัณฑ์ที่อุทิศให้แก่ชีวิตและงานของเขา
ครุยเซอร์ เอ็มเค IV
.7 มม./ 0.303 นิ้ว
เมซีเย 87
เมซีเย 87 (Messier 87 (หรือ Virgo A, NGC 4486, หรือชื่อย่อว่า M87) เป็นดาราจักรรีขนาดยักษ์ในกลุ่มดาวหญิงสาว ซึ่งเป็นดาราจักรที่มีมวลมากที่สุดในเอกภพ โดยมีกระจุกดาวทรงกลมโคจรมากถึง 12,000 กระจุก
นาโกะ ยาบูกิ
นาโกะ ยาบูกิ (เกิด 18 มิถุนายน ค.ศ. 2001) เป็นนักร้องชาวญี่ปุ่น รู้จักกันในฐานะสมาชิกของเกิร์ลกรุปเกาหลีใต้-ญี่ปุ่น ไอซ์วัน จากการเข้าแข่งขันพรอดิวซ์โฟร์ตีเอต และเป็นหนึ่งในอดีตสมาชิกของกลุ่มไอดอลญี่ปุ่น เอชเคทีโฟร์ตีเอต
การงาน
ยาบูกิเป็นแฟนเพลงของ ริโนะ ซาชิฮาระ ระหว่างงานจับมือเอเคบีโฟร์ตีเอต เธอได้พบกับซาชิฮาระ ผู้ซึ่งแนะนำกับเธอว่าให้ออดิชันเข้ากลุ่ม ยาบูกิตัดสินใจออดิชันเข้ากลุ่มเอชเคทีโฟร์ตีเอตแทน เนื่องจากในขณะนั้นซาชิฮาระถูกลดขั้นและถูกย้ายไปเอชเคทีโฟร์ตีเอต ในปี ค.ศ. 2013 เธอผ่านการออดิชันและได้เป็นสมาชิกเอชเคทีโฟร์ตีเอต รุ่นที่สาม ปัจจุบันเธอได้ประกาศจบการศึกษา เอชเคทีโฟร์ตีเอต ในปี 2022 เพราะเธอจะไปทำตามความฝันของเธอ คือ นักแสดง
อ้างอิง
2001
อาแล็กซี โรมาโอ
ฌัก-อาแล็กซี โรมาโอ (Jacques-Alaixys Romao; เกิดวันที่ 18 มกราคม ค.ศ. 1984) เป็นนักฟุตบอลชาวฝรั่งเศส-โตโก ผู้เล่นในตำแหน่งกองกลางให้กับแร็งส์ในลีกเอิง ส่วนในระดับทีมชาติ เขาเป็นส่วนหนึ่งของทีมชาติโตโก
ทีมชาติ
โรมาโอมีชื่อติดทีมชาติโตโกเป็นครั้งแรกใน ค.ศ. 2005 ต่อมาเขามีชื่อติดทีมชาติสำหรับการแข่งขันฟุตบอลโลก 2006
ฟาบีโอ กวาลยาเรลลา
ฟาบีโอ กวาลยาเรลลา (Fabio Quagliarella) เกิดเมื่อวันที่ 31 มกราคม ค.ศ. 1983 เป็นนักฟุตบอลชาวอิตาลี เล่นในตำแหน่งกองหน้าตัวเป้า สโมสรฟุตบอลซามโดเรียในเซเรียอา และฟุตบอลทีมชาติอิตาลี เขาเป็นที่รู้จักในฐานะผู้ทำประตูอันเหลือเชื่อจากมุมไม่ปกติ ที่มักจะสร้างความประหลาดใจให้กับผู้รักษาประตู
อ้างอิง
1983
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2535
'''การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2535''' อาจอ้างถึง
ฟุตบอลทีมชาตินอร์เทิร์นไซปรัส
ฟุตบอลทีมชาตินอร์เทิร์นไซปรัส (Kuzey Kıbrıs Millî Futbol Takımı) เป็นทีมฟุตบอลตัวแทนของนอร์เทิร์นไซปรัส พวกเขาเคยเป็นสมาชิกของนิวเฟเดอเรชันส์บอร์ดร่วมกับชาติอื่นที่ไม่ใช่สมาชิกฟีฟ่าจนถึง ค.ศ. 2013 สนามเหย้าของทีมชาติคือสนามกีฬานิโคเซียอะตาตืร์กในนอร์ทนิโคเซีย พวกเขาเคยชนะเลิศฟีฟีไวด์คัพที่เยอรมนีในเดือนมิถุนายน ค.ศ. 2006 นอกจากนี้ ยังเคยชนะเลิศอีแอลเอฟคัพในเดือนพฤศจิกายน ค.ศ. 2006
เนื่องจากมีมาตรการกีดกันทางกีฬาต่อนอร์เทิร์นไซปรัส ทำให้ทีมชาติไม่สามารถลงแข่งขันพบกับชาติอื่นที่เป็นสมาชิกฟีฟ่าได้
วิกฤตการณ์วิดีโอเกม ค.ศ. 1983
'''วิกฤตการณ์วิดีโอเกม ค.ศ. 1983 (Video game crash of 1983) หรือรู้จักกันในชื่อ อาตาริช็อค''' (Atari shock) ในญี่ปุ่น เป็นภาวะถดถอยครั้งใหญ่ในอุตสาหกรรมวิดีโอเกมที่เกิดขึ้นระหว่าง ค.ศ. 1983-1985 โดยเฉพาะในสหรัฐอเมริกาเป็นหลัก วิกฤตการณ์นี้เกิดจากปัจจัยหลายอย่างรวมถึงความอิ่มตัวของตลาดในจำนวนเกมคอนโซลและเกมที่มีอยู่ และความสนใจในเกมคอนโซลที่ลดลงเนื่องจากคอมพิวเตอร์ส่วนบุคคล รายรับสูงสุดอยู่ที่ราว 3.2 พันล้านดอลลาร์ใน ค.ศ. 1983 จากนั้นก็ลดลงสู่ระดับ 100 ล้านดอลลาร์ใน ค.ศ. 1985 (ลดลงเกือบ 97%) วิกฤตการณ์ถือเป็นเหตุการณ์ที่ร้ายแรงที่ทำให้วงการวิดีโอเกมของอเมริกาเหนือในยุคที่สองของเครื่องเกมคอนโซลล่มสลายลง
เมื่อประมาณสองปีที่ผ่านมา วิกฤตการณ์ก็ส่งผลกระทบต่ออุตสาหกรรมที่กำลังเติบโตและนำไปสู่การล้มละลายของหลายบริษัทที่ผลิดคอมพิวเตอร์ส่วนบุคคลและเครื่องเล่นวิดีโอเกมในภูมิภาค นักวิเคราะห์แสดงความสงสัยเกี่ยวกับความมีชีวิตในระยะยาวของเครื่องเล่นวิดีโอเกมและซอฟต์แวร์ อุตสาหกรรมเกมคอมพิวเตอร์และวิดีโอเกมในอเมริกาเหนือได้ฟื้นตัวในอีกไม่กี่ปีต่อมาส่วนใหญ่เป็นผลมาจากความสำเร็จของเครื่องเล่นวิดีโอเกมนินเทนโดเอนเตอร์เทนเมนต์ซิสเตม (NES) ใน ค.ศ. 1985 นินเทนโดออกแบบเครื่องเอ็นอีเอสให้เป็นแบรนด์ตะวันตกสำหรับเครื่องคอนโซลแฟมิคอมที่เปิดตัวครั้งแรกใน ค.ศ. 1983 เพื่อหลีกเลี่ยงวิกฤตการณ์ที่เกิดจากการแข่งขันใน ค.ศ. 1983 และหลีกเลี่ยงความอัปยศที่วิดีโอเกมมีในเวลานั้น
การออกเสียงประชามติร่างรัฐธรรมนูญไทย พ.ศ. 2559
'''การออกเสียงประชามติร่างรัฐธรรมนูญไทย พ.ศ. 2559''' จัดขึ้นในวันอาทิตย์ที่ 7 สิงหาคม พ.ศ. 2559 ตามมติของคณะกรรมการการเลือกตั้ง (กกต.) เวลา 08:00–16:00 น. เพื่อให้ความเห็นชอบหรือไม่เห็นชอบ "ร่างรัฐธรรมนูญแห่งราชอาณาจักรไทย พุทธศักราช ...." ทั้งฉบับ และการกำหนดไว้ในบทเฉพาะกาลว่า ในระหว่าง 5 ปีแรกนับแต่วันที่มีรัฐสภาชุดแรกตามรัฐธรรมนูญนี้ ให้ที่ประชุมร่วมกันของรัฐสภาเป็นผู้พิจารณาให้ความเห็นชอบบุคคลซึ่งสมควรได้รับแต่งตั้งเป็นนายกรัฐมนตรี เพื่อให้การปฏิรูปประเทศเกิดความต่อเนื่องตามแผนยุทธศาสตร์ชาติ การออกเสียงประชามติครั้งนี้ รัฐบาลไดแต่งตั้ง พลตำรวจเอก ศรีวราห์ รังสิพราหมณกุล เป็น ผู้อำนวยการศูนย์อำนวยการรักษาความสงบเรียบร้อยการออกเสียงประชามติ
กกต.
กกต. ได้เริ่มต้นการณรงค์ในงาน "Kickoff 7 สิงหา ประชามติร่วมใจ ประชาธิปไตยมั่นคง" เมื่อวันที่ 25 พฤษภาคม พ.ศ. 2559 โดยใช้คำขวัญในการรณรงค์ว่า "7 สิงหา ประชามติร่วมใจ ประชาธิปไตยมั่นคง" โดยมีหนุมาน เป็นตัวนำโชค และมีการเปิดตัวเพลงรณรงค์ชื่อเดียวกันกับคำขวัญ ซึ่งขับร้องโดยศิลปินลูกทุ่งชื่อดัง และใช้สำเนียงภาษาท้องถิ่น 4 ภาค ซึ่งเพลงดังกล่าวถูกวิพากษ์วิจารณ์จากโลกสังคมออนไลน์รวมถึงจากนักวิชาการว่ามีเนื้อหาบางช่วงบางตอนดูถูกคนบางภูมิภาคว่าถูกชักจูงได้ง่าย แต่เชิดชูคนอีกภูมิภาคหนึ่งว่าเป็นผู้ที่ภักดีต่อประชาธิปไตย แต่ภายหลังทางฝ่าย กกต. ก็มีการแก้ไขเนื้อร้องเพลงดังกล่าวและเผยแพร่ในภายหลัง
นปช.
ทั้งนี้ การจัดตั้งศูนย์ปราบโกงฯ ต้องยุติลงในวันที่ 19 มิถุนายน พ.ศ. 2559 เพราะเจ้าหน้าที่รัฐขัดขวาง แต่ยังคงดำเนินการบนเฟซบุ๊ก
ประชาชนทั่วไป
มีการจับกุมและคุมขังผู้อภิปรายหรือรณรงค์ให้ไม่รับร่างรัฐธรรมนูญ มีผู้ถูกดำเนินคดีรวม 203 คน อย่างไรก็ตาม กรณีที่มีการประชุมที่มีอภิปรายในด้านเนื้อหา สามารถทำได้ และสามารถ เผยแพร่สาระประชามติ ตามสื่อสารมวลชนปกติได้
การลงคะแนนและเขตออกเสียง
การออกเสียงประชามติมีขึ้นในวันที่ 7 สิงหาคม พ.ศ. 2559 เวลา 08:00 ถึง 16:00 น. โดยแบ่งเขตออกเสียงตามเขตจังหวัด และมีการกำหนดหน่วยออกเสียงในแต่ละเขตออกเสียงเพื่อความสะดวกในการออกเสียงของผู้มีสิทธิออกเสียง
ผลการออกเสียงประชามติ
ผลคะแนนอย่างเป็นทางการ ณ วันที่ 10 สิงหาคม พ.ศ. 2559
ผลคะแนนตามภูมิภาค
ผลคะแนนอย่างเป็นทางการ
ดา คาโปะ
ดา คาโปะ เป็นเอโรเกะแนววิชวลโนเวลของญี่ปุ่นพัฒนาโดยเซอร์คัส ชุด limited ออกขายในวันที่ 28 มิถุนายน 2002 เล่นบนคอมพิวเตอร์เป็น CD-ROM ส่วนที่เป็น  DVD-ROM เริ่มวางขายวันที่ 26 กรกฎาคม 2002 version ภาษาอังกฤษเริ่มขายวันนี้ 25 ธันวาคม 2008 Da Capo เริ่มจากการเป็นเนื้อเรื่องสั้นๆใน fandisc ของ  Archimedes no Wasuremono หลังจากนั้นก็มีการออกภาคต่างๆตามมาอีกมากมายทั้งที่เป็น PC และ PlayStation 2 โดยในแต่ละภาคได้มีการปรับปรุงเนื้อเรื่องและ Gameplay โดยเนื้อเรื่องจะเปลี่ยนไปตามตัวเลือกต่างๆ โดยจะเป็นเนื้อเรื่องของตัวละครหญิงทั้งหมด 6 คน
การขนส่งระบบรางในกรุงเทพมหานคร
รถไฟทางไกลและรถไฟชานเมือง
กรุงเทพมหานคร เป็นที่ตั้งของสถานีรถไฟกรุงเทพ ซึ่งเป็นสถานีรถไฟหลัก ดำเนินการโดยการรถไฟแห่งประเทศไทย มีเส้นทาง เดินรถทั้งหมด 5 สาย
รถไฟฟ้า
รถไฟฟ้าในกรุงเทพมหานครและปริมณฑล อยู่ภายใต้ โครงข่ายระบบรถไฟฟ้าขนส่งมวลชนในกรุงเทพมหานครและพื้นที่ต่อเนื่อง ซึ่งเป็นส่วนหนึ่งของ โครงการแผนแม่บท การขนส่งมวลชนระบบรางในเขตกรุงเทพมหานคร และพื้นที่ต่อเนื่อง ซึ่งสำนักงานนโยบายและแผนการขนส่งและจราจร (สนข.) ได้รับมอบหมายจากคณะรัฐมนตรีในปี พ.ศ. 2541 ให้เร่งดำเนินงาน โดยร่วมกับหน่วยงานที่เกี่ยวข้องอันได้แก่ การรถไฟแห่งประเทศไทย (รฟท.), การรถไฟฟ้าขนส่งมวลชนแห่งประเทศไทย (รฟม.), กรุงเทพมหานคร (กทม.) และ สำนักงานบริหารหนี้สาธารณะ กระทรวงการคลัง (สบน.) ปรับแผนแม่บทระบบขนส่งมวลชนในกรุงเทพมหานครเดิม ให้สอดคล้องกับสถานการณ์ จากความล้มเหลวของโครงการโฮปเวลล์และวิกฤตเศรษฐกิจในปี พ.ศ. 2540
เคทีเอฟเอฟ ซือเปร์ลีก
เคทีเอฟเอฟ ซือเปร์ลีก (อังกฤษ: CTFA Super League) หรือชื่อเดิม บีรินชีลีก (เฟิสต์ลีก) เป็นลีกฟุตบอลระดับสูงสุดของนอร์เทิร์นไซปรัส ก่อตั้งขึ้นใน ค.ศ. 1955 โดยมีสมาชิกผู้ร่วมก่อตั้งทั้งหมด 6 สโมสร ปัจจุบันมีทีมเข้าร่วมแข่งขันทั้งหมด 16 ทีม หลังจบฤดูกาล สองทีมที่จบอันดับสุดท้ายจะต้องตกชั้นสู่ KTFF 1. Lig และอีกสี่ทีมถัดขึ้นมาจะต้องเพลย์ออฟเพื่อหาทีมที่สามที่จะต้องตกชั้น
เกมโกง โค่นพันธมิตร
เกมโกง โค่นพันธมิตร (The Unholy Alliance) เป็นละครโทรทัศน์ที่สร้างขึ้นในปี ค.ศ. 2017 นำแสดงโดย นีน่า เปา, รูก้า ชาน, หู ติ้งซิน, โจเอล ชาน, เหยา จื่อหลิง, กัว ฟุง, จิมมี่ เอ๋า, เคเค เจิ้ง, เจียง เหม่ยอี้ ออกอากาศทางช่อง TVB ในประเทศจีน
ไซปรีออตคัพ (นอร์เทิร์นไซปรัส)
ไซปรีออตคัพ (Kıbrıs Kupası) เป็นการแข่งขันฟุตบอลแบบแพ้คัดออกระดับสูงสุดของนอร์เทิร์นไซปรัส อยู่ภายใต้การดูแลของสหพันธ์ฟุตบอลตุรกีไซปรัส เริ่มจัดการแข่งขันตั้งแต่ ค.ศ. 1956 ในชื่อ Kıbrıs Kupası บางครั้งรู้จักกันในชื่อ "เฟเดอเรชันคัพ" ต่อมาใน ค.ศ. 2014 ได้เปลี่ยนกลับไปใช้ชื่อ "Kıbrıs Kupası" อีกครั้ง ทีมชนะเลิศไซปรีออตคัพนี้ จะพบกับทีมชนะเลิศซือเปร์ลีกในเคทีเอฟเอฟ ซูเปอร์คัพ
มาทิลดา เอ็มเค I
รถถังทหารราบ เอ็มเค 1 มาทิลดา 1 (เอ 11) เป็นรถถังทหารราบของประเทศสหราชอาณาจักรในสงครามโลกครั้งที่ 2
ประวัติการรบ
รถถังรุ่นมาทิลดา 1 (55) และมาทิลดา 2 ได้ถูกใช้ในการรบในประเทศฝรั่งเศสภายใต้สังกัดของกองพลน้อยทหารบกรถถังที่ 1 (British 1st Army Tank Brigade) แห่งกองกำลัง British Expeditionary Force (ฺBEF) กองทัพสหราชอาณาจักร โดยรถทั้งสองรุ่นได้มีส่วนร่วมในการป้องกันและการโต้กลับกองทัพนาซีเยอรมนีในการยุทธแห่งอาร์ราสในเดือนพฤษภาคม ค.ศ. 1940 ซึ่งในการรบครั้งนั้นกองทัพบริเตนสามารถทำให้กองพลรถถังที่ 7 (7th Panzer Division) ภายใต้การบัญชาการของจอมพลเออร์วิน รอมเมล แตกพ่ายไปได้ชั่วขณะหนึ่ง  ต่อมาเมื่อกองกำลัง BEF ถอนทำกับเกาะอังกฤษ รถถังมาทิลดา เอ็มเค 1 จึงถูกปลดประจำการเพื่อใช้การฝึกซ้อมแทน
ตลาดน้ำคลองลัดมะยม
ตลาดน้ำคลองลัดมะยม เป็นตลาดน้ำตั้งอยู่ริมคลองลัดมะยม อยู่ในแขวงบางระมาด เขตตลิ่งชัน กรุงเทพมหานคร เปิดวันเสาร์-อาทิตย์ และวันนักขัตฤกษ์ เวลา 08.00–17.00 น. ปัจจุบันตลาดน้ำคลองลัดมะยมมีอาณาบริเวณกว่า 20 ไร่
ประวัติ
ตลาดน้ำคลองลัดมะยมเป็นตลาดน้ำเอกชน ก่อตั้งโดยคุณชวน ชูจันทร์ เมื่อ พ.ศ. 2547 เริ่มแรกมีเพียงฝั่งเดียว ในช่วง 1–3 ปีแรก ตลาดน้ำยังไม่เป็นที่รู้จักจนกระทั่งโครงการชุมชนท่องเที่ยวยั่งยืน ย่านตลาดน้ำตลิ่งชันโดยคณะโบราณคดี มหาวิทยาลัยศิลปากรได้จัดกิจกรรมประชาสัมพันธ์ตลาดน้ำขึ้นในปี พ.ศ. 2551 ทำให้ตลาดน้ำคลองลัดมะยมมีชื่อเสียง มีนักท่องเที่ยวมากขึ้น ส่งผลให้เจ้าของที่ดินรอบตลาดน้ำเข้ามาพัฒนาที่ดินของตน และสร้างตลาดน้ำขึ้นในปี พ.ศ. 2552–2553 จึงมีการขยับขยายพื้นที่ของตลาดให้มีทั้งสองฝั่งถนน
พื้นที่
ตลาดน้ำคลองลัดมะยมมีลักษณะเป็นตลาดน้ำผสมผสานกับตลาดบนบก ซึ่งจะมีทั้งร้านค้าที่ขายสินค้าอยู่บนเรือและภายในอาคารอเนกประสงค์ พื้นที่กว้างขวาง แบ่งออกเป็น 4 โซน มีร้านค้ามากกว่า 600 ร้านค้า สินค้าส่วนใหญ่จะเป็นอาคารคาวและหวานพื้นบ้าน เช่น ปลาเผา อาหารทะเล หมูสเต๊ะ ก๋วยเตี๋ยวเรือ ข้าวราดแกง ขนมจีน ผัดไทย หอยทอด ห่อหมก หมูย่าง ขนมเบื้องญวน ลูกชุบ ขนมถ้วย ขนมกล้วย ขนมใส่ไส้ ไอศกรีม และอีกมากมาย และสินค้าทางการเกษตรปลอดสารพิษจากชาวบ้านในชุมชนและพื้นที่ใกล้เคียง และยังมีแหล่งสันทนาการและแหล่งเรียนรู้โดยรอบ เช่น สวนเจียมตนอยู่ใกล้กับโซน 2 และโซน 3 ที่นี่มีวิถีชีวิตแบบเกษตรพอเพียง และพิพิธภัณฑ์เรือจำลอง
การเดินทาง
การเดินทางด้วยรถสาธารณะ มีรถประจำทางสาย 101 ป้ายสีแดง วิ่งเส้นถนนกาญจนาภิเษก ลงป้ายฝั่งตรงข้ามสมาคมชาวปักษ์ใต้ มีรถสองแถวแดงวิ่งบริการระหว่าง สมาคมชาวปักษ์ใต้–ตลาดน้ำลัดมะยม และมีสองแถวจากท่าเรือวังหลังศิริราช ป้ายเขียนว่าโรงเรียนโพธิสาร สมาคมชาวปักษ์ใต้
ลาสตราดา
ลาสตราดา (La strada, ) เป็นภาพยนตร์ภาษาอิตาลีแนวนีโอเรียลลิสต์ ที่เขียนบทและกำกับโดยเฟเดอริโก เฟลลินี ออกฉายในปี พ.ศ. 2497 นำแสดงโดยแอนโทนี ควินน์ และจูเลียตตา มาซินา ภรรยาของเฟลลินี ผู้กำกับ
ภาพยนตร์เรื่องนี้สร้างจากความทรงจำในวัยเด็กของเฟลลินี ที่เคยใช้ชีวิตอยู่ในเมืองริมินี ริมชายหาดทะเลเอเดรียติก ทางตะวันตกของอิตาลี และเคยหนีออกจากบ้านไปร่วมคณะละครสัตว์ ภาพยนตร์ถ่ายทำด้วยฟิล์มขาวดำ อำนวยการสร้างโดยดิโน เดอ ลอเรนติส ดนตรีประกอบโดย นิโน โรตา
ภาพยนตร์เปิดตัวครั้งแรกในเทศกาลภาพยนตร์นานาชาติเวนิส ปี 1954 และได้รับรางวัลสิงโตเงิน หลังจากเข้าฉายในสหรัฐอเมริกาในปี 1956 ได้รับเสนอชื่อเข้าชิง 2 รางวัลออสการ์ ประจำปี 1957 และได้รับรางวัลภาพยนตร์ภาษาต่างประเทศยอดเยี่ยม
สงครามไฮสคูล
War of High School the Series สงครามไฮสคูล เป็นรายการโทรทัศน์ประเภทละครชุด เค้าโครงเรื่อง บทประพันธ์  และบทโทรทัศน์  นำแสดงโดย ภวัต จิตต์สว่างดี, ณวัชร์ พุ่มโพธิงาม ออกอากาศทางช่องโทรทัศน์ผ่านระบบทีวีแอนะล็อก ทางสถานีโทรทัศน์โมเดิร์นไนน์ และออกอากาศคู่ขนานผ่านระบบทีวีดิจิตอล ทางช่อง 9 เอ็มคอตเอชดี ออกอากาศทุกวันอาทิตย์ เวลา 21.00 - 21.45 น. เริ่มออกฉายครั้งแรก ในวันที่ 7 สิงหาคม พ.ศ. 2559 ซึ่งเป็นวันเดียวกับที่มีการออกเสียงประชามติร่างรัฐธรรมนูญฉบับใหม่ในปีนั้น จนถึงวันที่ 4 ธันวาคม พ.ศ. 2559
ลาสตราดา
สถาบันภาพยนตร์อเมริกันกล่าวถึงภาพยนตร์นี้เป็น "หนึ่งในภาพยนตร์ที่มีอิทธิพลมากที่สุดเท่าที่เคยสร้างมา" โดยได้รับรางวัลอะคาเดมีสาขาภาพยนตร์ภาษาต่างประเทศยอดเยี่ยมใน ค.ศ. 1957 สถาบันภาพยนตร์อังกฤษจัดให้อยู่ในอันดับ 4 จากท็อป 10 ประจำปี 1992
สงครามไฮสคูล
ในช่วงแรกที่มีการประชาสัมพันธ์ละครชุดเรื่องนี้ ละครเรื่องดังกล่าวมีชื่อตั้งต้นว่า "สงครามคอนแวนต์" ซึ่งหลังจากมีการประชาสัมพันธ์ละครชุดเรื่องนี้ได้ไม่นาน สหสมาคมเซนต์ปอลเดอซาร์ตร ซึ่งเป็นองค์กรกลางของสถานศึกษากลุ่มคอนแวนต์ในประเทศไทยได้ยื่นเรื่องต่อรัฐมนตรีประจำสำนักนายกรัฐมนตรีให้ตรวจสอบในเรื่องดังกล่าว เนื่องจากมีเนื้อหาที่ไม่เหมาะสมในเรื่องของการแต่งกายรวมถึงพฤติกรรมตลอดจนการใช้ความรุนแรง จนเรื่องได้บานปลายเข้าสู่การพิจารณาของคณะกรรมการกิจการกระจายเสียงและกิจการโทรทัศน์ ในคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ และภายหลัง กสท. ตรวจพบว่ามีเนื้อหาไม่เหมาะสมในเรื่องของการแย่งชิงนักเรียนชาย ซึ่งขัดมาตรา 37 แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. 2551 กสท.จึงมีมติให้สั่งปรับทางช่องเป็นจำนวนเงิน 50,000 บาท และให้ปรับระดับความเหมาะสมของเรื่องเพื่อให้เกิดความเหมาะสม ทั้งนี้ทางช่องต้องระงับการออกอากาศไปสัปดาห์หนึ่งก่อนจะกลับมาออกอากาศอีกครั้งในชื่อปัจจุบัน
ลาสตราดา
เรื่องย่อ
ภาพยนตร์กล่าวถึง เกลโซมินา (รับบทโดย มาซินา) หญิงสาวที่ถูกมารดาขายให้กับ แซมปาโน (รับบทโดย ควินน์) นักแสดงเร่ข้างถนน ที่แสดงความสามารถพิเศษในฐานะที่เป็นมนุษย์จอมพลัง เกลโซมินาทำหน้าที่เป็นผู้ช่วย เล่นตลก และเล่นดนตรีประกอบ
แซมปาโน เป็นชายที่มีบุคลิกหยาบกระด้าง เขาบอกใครต่อใครว่าเกลโซมินาเป็นภรรยา แต่ยังมีความสัมพันธ์กับหญิงสาวมากมายที่พบ ตลอดเวลาที่ออกเร่แสดง โดยไม่แยแสกับความรู้สึกของเกลโซมินา
แซมปาโนและเกลโซมินา ได้พบกับ อิล มัตโต (แปลว่า "The Fool" รับบทโดย เบสฮาร์ต) นักแสดงกายกรรมไต่ลวดที่เคยอยู่ร่วมคณะละครสัตว์กับแซมปาโน อิ มัตโตสนิทสนมกับเกลโซมินาอย่างรวดเร็ว เขาคอยกระตุ้นให้เกลโซมินาทิ้งแซมปาโนไปใช้ชีวิตที่ดีกว่า แต่เธอก็ยังตัดใจทิ้งเขาไปไม่ได้
อิล มัตโตทะเลาะกับแซมปาโนอย่างรุนแรง และถูกแซมปาโนบันดาลโทสะฆ่าตายและนำศพไปทิ้ง เมื่อเกลโซมินาพบร่างของอิล มัตโต เธอจึงช็อกและเสียสติไป แซมปาโนจึงทิ้งเกลโซมินาไป
ห้าปีต่อมา แซมปาโนได้พบความจริงว่า เกลโซมินาได้ใช้ชีวิตเร่ร่อนอย่างไร้จุดหมาย และเสียชีวิตไปแล้ว ในเวลานั้นเขาเพิ่งจะรู้ตัวว่ารักเกลโซมินา และมีความว้าเหว่เพียงใด
คืนบาป พรหมพิราม
คืนบาป พรหมพิราม เป็นภาพยนตร์อาชญากรรม ที่สร้างจากนวนิยายเชิงอาชญวิทยา ของนที สีทันดร (สันติ เศวตวิมล) ซึ่งมีเค้าโครงจากคดีข่มขืนแล้วฆ่าที่อำเภอพรหมพิรามเมื่อ พ.ศ. 2520
ภาพยนตร์เขียนบทและกำกับโดยมานพ อุดมเดช อำนวยการสร้างโดยหม่อมเจ้าชาตรีเฉลิม ยุคล ภาพยนตร์ถ่ายทำที่จังหวัดอุทัยธานี เพื่อหลีกเลี่ยงความขัดแย้งที่อาจเกิดขึ้นหากถ่ายทำในสถานที่จริง เดิมภาพยนตร์จะใช้ชื่อว่า คนบาป พรหมพิราม แต่ถูกประท้วงอย่างหนักจากชาวอำเภอพรหมพิราม จังหวัดพิษณุโลก ที่ถูกพาดพิงและไม่ยอมให้ภาพยนตร์เข้าฉาย  ต่อมาจึงได้เปลี่ยนชื่อเป็น คืนบาป พรหมพิราม
เนื้อเรื่อง
ผู้หมวดหนุ่มหน้าใหม่ (กมล ศิริธรานนท์) ถูกบรรจุเป็นตำรวจครั้งแรกที่ อ.พรหมพิราม จ.พิษณุโลก เมื่อเดินทางมาถึง เขาก็ได้พบกับคดีแรกในชีวิต คือ การฆาตกรรมหญิงสาวเสียสติคนหนึ่งที่ไม่มีใครรู้ที่มาที่ไป (พิมพ์พรรณ ชลายนคุปต์) ที่ข้างทางรถไฟสถานีพรหมพิราม ซึ่งมีผู้พบเห็นอ้างว่า เธอบอกว่าจะไปหาสามีที่ต่างอำเภอ โดยมี สารวัตรใหญ่ (สมภพ เบญจาธิกุล) นายตำรวจตงฉิน ผู้ทำงานตรงไปตรงมา ต้องรับแรงกดดันทั้งหมดจากคดีนี้
พรรคโครงการสังคมนิยมพม่า
ใน พ.ศ. 2514 พรรคนี้พรรคนี้ได้เปิดกว้าง เปลี่ยนเป็นพรรคของมวลชน การเป็นสมาชิกพรรคจะรับประกันความก้าวหน้าในสังคมได้ สมาชิกพรรคส่วนใหญ่เป็นทหารและตำรวจ มีการจัดตั้งองค์กรยุวชนโดยเชิญชวนนักเรียนเข้ามาเป็นสมาชิก ลักษณะคล้ายเรดการ์ดในประเทศจีน หลังจากการประกาศรัฐธรรมนูญใหม่ใน พ.ศ. 2517 ให้จัดตั้งสาธารณรัฐสังคมนิยมแห่งสหภาพพม่า แต่ไม่ส่งผลใดๆต่อโครงสร้างอำนาจของรัฐภายใต้การปกครองของเนวิน เนวินลาออกจากตำแหน่งประมุขรัฐเมื่อ พ.ศ. 2524 แต่ยังเป็นหัวหน้าพรรคต่อไป อย่างไรก็ตามความล้มเหลวทางเศรษฐกิจทำให้เกิดการต่อต้านรัฐบาลตั้งแต่ พ.ศ. 2530 หลังจากรัฐบาลประกาศยกเลิกธนบัตรโดยไม่มีการวางแผนล่วงหน้า การปะทะกับนักศึกษาที่ประท้วงในเดือนมีนาคม พ.ศ. 2531 ทำให้เกิดการประท้วงต่อเนื่องจนเกิดการปะทะครั้งใหญ่ในเดือนสิงหาคมปีเดียวกัน ทำให้เนวินลาออกจากหัวหน้าพรรค ในวันที่ 18 กันยายน พ.ศ. 2531 นายพลซอหม่องได้ประกาศจัดตั้งสภาฟื้นฟูระเบียบและกฎหมายแห่งรัฐ
พรรคได้เปลี่ยนชื่อเป็นพรรคเอกภาพแห่งชาติเมื่อ 26 กันยายน พ.ศ. 2531 หัวหน้าพรรคคือ อู ทาจอร์ และเข้าร่วมในการเลือกตั้ง พ.ศ. 2533 แต่พ่ายแพ้ให้กับสันนิบาตแห่งชาติเพื่อประชาธิปไตยของอองซานซูจี ผู้นำทหารปฏิเสธผลการเลือกตั้งและปกครองประเทศด้วยสภาฟื้นฟูระเบียบและกฎหมายแห่งรัฐโดยไม่ได้ใช้ประโยชน์จากพรรคโครงการสังคมนิยมพม่าอีก
บริษัทรถไฟญี่ปุ่นตะวันออก
บริษัทรถไฟญี่ปุ่นตะวันออก (East Japan Railway Company) เป็นบริษัทที่ให้บริการการคมนาคมระบบรางรถไฟในบริเวณภูมิภาคคันโตและโทโฮกุของญี่ปุ่น เป็นเครือข่ายรถไฟที่มีจำนวนผู้โดยสารมากที่สุดในโลกและมากที่สุดในกลุ่มบริษัทรถไฟญี่ปุ่น เรียกโดยย่อว่า JR East สำนักงานใหญ่ตั้งอยู่ในย่านโยโยงิ เขตชิบูยะ กรุงโตเกียว
ประวัติ
บริษัทรถไฟญี่ปุ่นตะวันออก ก่อตั้งเมื่อวันที่ 1 เมษายน พ.ศ. 2530 หลังจากการยุบการรถไฟญี่ปุ่นเป็นบริษัทย่อยหลายบริษัทเพื่อแก้ไขปัญหาหนี้สินที่มีอยู่มาก โดยรับผิดชอบในเส้นทางรถไฟเดิมของการรถไฟญี่ปุ่นในบริเวณพื้นที่กรุงโตเกียวและบริเวณภูมิภาคโทโฮกุ
เส้นทางรถไฟ
เส้นทางบริการรถไฟของบริษัทรถไฟญี่ปุ่นตะวันออกครอบคลุมพื้นอาณาเขตภูมิภาคคันโตและโตโฮกุ จังหวัดนีงะตะ จังหวัดนางาโนะ จังหวัดยามานาชิ และจังหวัดชิซูโอกะ
ลอร์ดนิโคลัส วินด์เซอร์
ลอร์ดนิโคลัส วินด์เซอร์ (Lord Nicholas Windsor) เกิดเมื่อวันที่ 25 กรกฎาคม พ.ศ. 2513 ณ ลอนดอน เป็นพระโอรสพระองค์ที่ 3 และพระองค์ที่ 2 ในเจ้าชายเอ็ดเวิร์ด ดยุกแห่งเคนต์ และแคทเธอรีน ดัชเชสแห่งเคนต์ เป็นพระนัดดาในเจ้าชายจอร์จ ดยุกแห่งเคนต์ เป็นพระราชปนัดดาในสมเด็จพระเจ้าจอร์จที่ 5 แห่งสหราชอาณาจักร เขาเป็นสมาชิกพระราชวงศ์วินด์เซอร์ที่ไม่มีสิทธิ์ในการสืบราชบัลลังก์ เนื่องจากแคทริน ดัชเชสแห่งเคนต์ พระมารดานั้น เปลี่ยนไปนับถือนิกายโรมันคาทอลิก อันเป็นผลทำให้ทายาทดูทุกคนไม่มีสิทธิในการสืบราชบัลลังก์อังกฤษ แต่ยังคงความเป็นเชื่อพระวงศ์โดยสายเลือด สามารถออกงานในฐานะพระราชวงศ์ และได้รับเงินประจำเดือนจากสภาวังตามปกติ ลอร์ดนิโคลัส มีพระบิดาและพระมารดาทูลหัวคือ เจ้าชายชาลส์ เจ้าชายแห่งเวลส์ โดนัลด์ ค็อกแกน อาร์ชบิชอปแห่งแคนเทอร์เบอรี
สมรส
ลอร์ดนิโคลัส วินด์เซอร์ ได้พบกับ ว่าที่ชายาในอนาคตคือ เจ้าหญิงเพาลา โดอิมี เด ลูพิส เด ฟรันโคพัน ณ มหาวิทยาลัยนิวยอร์ก ใน พ.ศ. 2542 อีกทั้งยังพบกันในงานปาร์ตี้ของเพื่อนของลอร์ดนิโคลัสอีก ทั้งคู่จึงตกลงหมั้นกันในเดือนกรกฎาคม พ.ศ. 2549 และสมรสกันวันที่ 4 พฤศจิกายน ปีเดียวกัน ณ นครรัฐวาติกัน จากนั้นเดินทางมายังอังกฤษ และจดทะเบียนสมรสกันในวันที่ 19 ตุลาคม ปีเดียวกัน ทำให้เปาลามีชื่อใหม่เป็น เลดีนิโคลัส วินด์เซอร์ ทั้งคู่มีบุตรด้วยกันคือ
ลอร์ดนิโคลัสทำงานเกี่ยวกับการเสริมสร้างสิทธิของสตรีและช่วยเหลือผู้พิการทางสายตาของสหราชอาณาจักรร่วมกับพระมารดา
รถไฟใต้ดินซีอาน สาย 2
รถไฟใต้ดินซีอาน สาย 2 เป็นเส้นทางรถไฟฟ้าแนวเหนือ-ใต้ในนครซีอาน ประเทศจีน เปิดให้บริการเมื่อวันที่ 16 กันยายน ค.ศ. 2011 มีระยะทาง 19.9 กิโลเมตร 17 สถานี
บิล วอร์ด
อ้างอิง
1948
การขนส่งระบบรางในประเทศเกาหลีเหนือ
การขนส่งระบบรางในประเทศเกาหลีเหนือ ดำเนินการโดยการรถไฟเกาหลีเหนือ (조선 민주주의 인민 공화국 철도성, Chosŏn Minjujuŭi Inmin Konghwaguk Ch'ŏldosŏng)ซึ่งเป็นบริษัทรถไฟแห่งเดียวในประเทศเกาหลีเหนือ มีโครงข่ายรางมากกว่า 6,000 กิโลเมตร
จีน
มีขบวนรถไฟเข้าไปยังประเทศจีน โดยผ่านสะพานมิตรภาพจีน–เกาหลีเหนือ มีเมืองตานตง ซึ่งดำเนินการโดยการรถไฟแห่งชาติจีน
รัสเซีย
ราจิน มีขบวนรถไฟเข้าไปยังประเทศรัสเซีย โดยข้ามแม่น้ำทูเม็น มีด่านพรมแดนสำหรับผู้โดยสารจากกรุงเปียงยางเข้าไปยังกรุงมอสโก
เกาหลีใต้
ในปี ค.ศ. 2000 มีการเปิดเดินขบวนรถสินค้าจากเกาหลีใต้เข้าไปยังเมืองแคซ็อง
เคทีเอฟเอฟ ซูเปอร์คัพ
เคทีเอฟเอฟ ซูเปอร์คัพ (KTFF Süper Kupası) หรือชื่อเดิม Cumhurbaşkanlığı Kupası ("เพรสซิเดนเชียลคัพ") เป็นการแข่งขันฟุตบอลซูเปอร์คัพของนอร์เทิร์นไซปรัส จัดการแข่งขันโดยสหพันธ์ฟุตบอลตุรกีไซปรัส เริ่มแข่งขันกันมาตั้งแต่ ค.ศ. 1981 เป็นการพบกับระหว่างทีมชนะเลิศซือเปร์ลีกกับทีมชนะเลิศไซปรีออตคัพ
คณะเนตรนารีเพชราวุธ
คณะเนตรนารีไทย ก่อตั้งโดยพระบาทสมเด็จพระมงกุฎเกล้าเจ้าอยู่หัวด้วยมีพระราชคำนึงว่า สตรี และเด็กหญิง ก็อาจเป็นกำลังของชาติได้ จึงได้ทรงตั้งกลุ่มสตรีขึ้นเรียกว่า "สมาชิกแม่เสือ" และได้รับการฟื้นฟูจากสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดีพระราชธิดาพระองค์เดียว และพระนางเจ้าสุวัทนา พระวรราชเทวีในรัชกาลที่ 6
ประวัติ
พระบาทสมเด็จพระมงกุฎเกล้าเจ้าอยู่หัวมีพระราชคำนึงว่า สตรี และเด็กหญิง ก็อาจเป็นกำลังของชาติได้ จึงได้ทรงตั้งกลุ่มสตรีขึ้นเรียกว่า "สมาชิกแม่เสือ" โดยรับสมัครสตรีที่ส่วนมากเป็นภรรยาและบุตรของเสือป่า สมาชิกแม่เสือมีหน้าที่จัดหาเสบียง และเวชภัณฑ์ส่งให้กองเสือป่าและต้องช่วยชำระค่าบำรุงสโมสรด้วย ผู้ใหญ่เสียค่าบำรุงปีละ 2 บาท เด็กเสียปีละ 50 สตางค์ สมาชิกแม่เสือมีสิทธิประดับเข็มเครื่องหมายเป็นรูปหน้าเสือทำด้วยเงินเชิญพระปรมาภิไธย ย่อว่า ว.ป.ร. ทองอุณาโลมมีโบว์ดำเป็นรูปดอกจันทร์สอดใต้เข็มเครื่องหมาย ติดไว้ที่อกเสื้อ ในขณะนั้นสมาชิกแม่เสือไม่มีเครื่องแบบและไม่มีระเบียบข้อบังคับ ต่อมาพระองค์ได้มีพระราชดำริที่จะตั้งขึ้นเป็นกองลูกเสือหญิง และได้ทรงคิดนามพระราชทานไว้ว่า เนตรนารี ด้วยทรงเห็นว่าเด็กผู้หญิงย่อยมมีความสำคัญแก่ครอบครัว ถ้าได้รับการฝึกอบรมตามวิธีการของลูกเสือก็จะเป็นประโยชน์แก่ประเทศชาติได้เป็นอย่างมาก จึงทรงร่างข้อบังคับลักษณะปกครองคณะเนตรนารีมากล่าวไว้ ดังนี้ พระบาทสมเด็จพระเจ้าอยู่หัวพระราชทานปรารถนาว่า ได้ทรงจัดตั้งกองลูกเสือขึ้นเพื่อบำรุงเด็กชายให้ได้รับการฝึกฝนในทางที่จะเป็นผู้มีลักษณะสมกับที่เป็นพลเมืองอันพึงปรารถนา มีพระราชประสงค์ที่จะทำนุบำรุงเด็กหญิงด้วย เพราะเด็กหญิงเป็นผู้มีความเป็นเป็นอยู่ของชาติ ต้องอาศัยนับจำเดิมแต่ปฐมวัยมา คือ เด็กหญิงเป็นผู้ที่นำทางพี่น้อง แม้ที่สุดบางทีก็ถึงนำทางบิดา มารดา ด้วยเมื่อเติบโตเป็นพลเมืองในสมัยข้างหน้าไปตามที่ได้รับ การอบรมได้จึงมีพระราชดำริว่า ถึงเวลาที่ควรจะฝึกหัดให้หญิงเป็นผู้นำทางไปที่ชอบ คือ ฝึกฝนให้เด็กหญิงเหมาะที่จะเป็นพลเมืองดีในภายหน้าด้วยการอบรมนิสัยฝึกหัดให้รู้จักสังเกต รู้จักอยู่ในถ้อยคำของผู้ใหญ่ ตลอดจนอยู่ในพระราชกำหนดกฎหมาย มีความจงรักภักดีต่อผู้ใหญ่ของตน ตลอดจน ชาติ ศาสนา และพระมหากษัตริย์ มีความเอื้อเฟื้อเผื่อแผ่ต่อผู้อื่น ทำประโยชน์แก่มหาชนและในกิจการที่จะเป็นประโยชน์แก่ตนที่ฝึกหัดร่างกายให้เจริญเต็มที่ จึงทรงตราพระราชบัญญัติเนตรนารีขึ้น
ซึ่งเนตรนารี กองแรก คือ กองเนตรนารี โรงเรียนกุลสตรีวังหลัง ต่อมาได้เป็นชื่อ โรงเรียนวัฒนาวิทยาลัย นางสาวหนุ่ย โชติกเสถียร 1 ในเนตรนารีกองแรก ได้เขียนถึงกิจกรรมสำหรบเนตรนารีในสมัยนั้น ไว้ว่า “ในปี พ.ศ. 2457 โรงเรียนกุลสตีรวังหลัง จัดตั้งกองเนตรนารีขึ้น และให้เราเป็นกลุ่มแรกที่รับการฝึกหัด ข้าพเจ้ายังจำและรู้สึกถึงความสนุกสนานของเวลานั้นได้จนบัดนี้ เราช่วยกันจัดข้าวของและห้องหลับ หองนอน ตลอดจนช่วยครัว ห้าโมงเย็นก็ลงมือรับประทานอาหาร สองทุ่มก็เข้านอนกันหมด เข้าเรียนเวลา สามโมงเช้า และเรียนกันตามใต้ร่มไม้ วิชาที่เรียนคือ
1. วิชาพฤกษศาสตร์ เป็นวิชาที่พวกเราชอบมาก เพราะได้ลงมือเพาะเมล็ดพืช ผัก ดอกไม้ มันฝรั่งและหัวหอม
2. วิชาปฐมพยาบาล หัดช่วยคนเป็นลม วิธีพันผ้าพันแผลและเข้าเฝือก เราจับเด็กชาวนามาชำระล้างและพันแผลให้
3. วิธีทำกับข้าว หุงข้าว วิชานี้เป็นงานไปในตัว เพราะเราต้องผลัดเวรกันไปตลาดและทำกับข้าว เวลาบ่ายๆเราต้องเรียนและฝึกซ้อมกฎของเนตรนาร คือพยายามหาความงามในทุกสิ่งทุกอย่างที่ตนประพฤติ โดยมีความสุภาพอ่อนโยน อารีอารอบ ต้องพยายามหาความรู้เพื่อเป็นประโยชน์แก่ส่วนรวม และส่วนตัว อดทนในสิ่งที่เป็นประโยชน์แก่ส่วนรวม เวลาเรียกเข้าประชุมอาจารย์มักจะกู่ว่า โว วิลโล่ (คำที่ใช้เป็นเสียงร้องเรียก แทนการใช้สัญญาณนกหวีด) หลายๆครั้ง พวกเราก็รีบวิ่งมาทันที”
ภายหลังเปลี่ยนการปกครองเมื่อ พ.ศ. 2475 กิจการลูกเสือทรุดโทรมลง กิจการเนตรนารีซึ่งมีสภาพเช่นเดียวกันก็พลอยทรุดโทรมลงไปด้วย มีการตั้งหน่วยยุวชนและยุวนารีขึ้นแทน ในสมัยที่ จอมพล ป. พิบูลสงคราม เรืองอำนาจ การลูกเสือก็ยิ่งซบเซามากขึ้น ใน พ.ศ. 2496 เมื่อกิจการลูกเสือได้ฟื้นฟูขึ้นแล้ว เรือเอกหลวงชัชวาล ชลธีหัวหน้ากองลูกเสือ จึงได้นำร่างข้อบังคับลักษณะ ปกครองคณะเนตรนารีของพระบาทสมเด็จพระมงกุฎเกล้าเจ้าอยู่หัว มาขอให้ท่านผู้หญิงดุษฎี มาลากุล ซึ่งขณะนั้นดำรงตำแหน่งเป็นกรรมการสภาวัฒนาธรรมแห่งชาติและอุปนายกสโมสรวัฒนธรรมหญิง เมื่อ พ.ศ. 2497 รื้อฟื้นกิจการเนตรนารีขึ้นใหม่ใน พ.ศ. 2499 ท่านผู้หญิงดุษฎี มาลากุล จึงได้นำเยาวชน สมาชิกของสโมสรวัฒนธรรมหญิง จำนวน 32 คน ไปฝึกการอยู่ค่ายพักแรมที่ ตำบลอ่างศิลา จังหวัดชลบุรี โดยต่อมา สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี และพระนางเจ้าสุวัทนา พระวรราชเทวี ได้พระราชทานกำเนิดกองเนตรนารี และทรงรับกิจการเนตรนารีนี้ไว้ในพระอุปถัมภ์ โดยพระราชทานเงินสนับสนุนกิจการและทรงเสด็จร่วมงานของคณะเนตรนารี ต่อมาพระราชทานนามคณะเตรนารีว่าคณะเนตรนารีเพชราวุธ โดยเกิดจากการสนธิระหว่างคำ 2 คำ จากพระปรมาภิไธยของพระราชชนกและของพระองค์
ระเบียบของเนตรนารี
มี 4 ประเภท คือ
ตั้งแต่เนตรนารีสามัญขึ้นไป แบ่งเป็น 3 เหล่า
ภาษาอูบึก
ภาษาอูบึก (Ubykh language หรือ Ubyx) เป็นภาษากลุ่มคอเคซัสตะวันตกเฉียงเหนือที่ใช้พูดโดยชาวอูบึก ซึ่งเคยอาศัยอยู่ในบริเวณชายฝั่งตะวันออกของทะเลดำก่อนเนรเทศหมู่ไปที่ตุรกีในช่วงการสังหารหมู่ชาวเซอร์แคสเซีย
ไวยากรณ์
ภาษาอูบึกเป็นภาษารูปคำติดต่อ เช่น /ʃəkʲʼaajəfanamət/ เราไม่อาจจะกลับไปได้, /awqʼaqʼajtʼba/ ถ้าคุณเคยพูด การแบ่งแยกระหว่างคำนามกับคำกริยาไม่ชัดเจน คำนามบางคำใช้เป็นรากศัพท์ของคำกริยา เช่น /məzə/ เด็ก, /səməzəjtʼ/ ฉันเป็นเด็กคนหนึ่ง และคำกริยาที่เป็นคำนามได้ โดยเติมคำอุปสรรคสำหรับคำนาม เช่น /qʼa/ พูด, /səqʼa/ คำพูดของฉัน
คำนาม
ระบบคำนามของภาษาอูบึกไม่ซับซ้อน มีสามการก โดยการกกรรมตรง-เกี่ยวพันมีโครงสร้างเหมือนกันแต่มีหน้าที่ต่างกัน ทำให้มีทั้งหมด 4 การก การแสดงความเป็นเครื่องมือบางครั้งจัดเป็นอีกการกหนึ่ง คำปรบทจัดเป็นกรรมรอง คำนามไม่มีการแบ่งเพศ คำนำหน้านามคือ /a/- จำนวนแสดงเฉพาะนามในการกเกี่ยวพัน นามในการกสมบูรณ์แสดงรากศัพท์หรือปัจจัยของคำกริยา คำคุณศัพท์โดยทั่วไปใช้ปัจจัยคล้ายกับคำนาม
คำกริยา
มีการแบ่งกาลเป็นอดีต ปัจจุบันและอนาคต และมีจุดมุ่งหมายไม่สมบูรณ์ กริยาสถานะและกริยาต่อเนื่องมีความแตกต่างกันแบบเดียวที่พบในภาษาอาหรับ คำกริยามีรูปประธานหลายรูป คำสันธาน และ แต่ แสดงโดยปัจจัยของคำกริยา คำกริยาวิเศษณ์และกริยาช่วยแสดงโดยปัจจัยของคำกริยาเช่นเดียวกัน
คำถาม
แสดงโดยอุปสรรคหรือปัจจัยของคำกริยา เช่น
แนวหน้าปกป้องอิสลาม
แนวหน้าปกป้องอิสลาม (Front to Defend Islam) เป็นกลุ่มการเมืองนิยมอิสลามในอินโดนีเซีย มีแนวความคิดแบบสุดโต่งโดยต้องการนำกฎหมายอิสลามมาใช้ในอินโดนีเซียอย่างเต็มรูปแบบ ก่อตั้งโดย มูฮัมหมัด ริเซียก ไซฮับ ซึ่งจบการศึกษาทางด้านศาสนาจากซาอุดิอาระเบีย เมื่อเดือนสิงหาคม พ.ศ. 2541 กลุ่มนี้เน้นที่ปฏิบัติการทางการทหาร โจมตีบาร์ อาบอบนวด และบ่อนการพนัน ซึ่งถือเป็นสิ่งเลวร้ายในศาสนาอิสลาม และเชื่อว่าเป็นแกนนำในการขับไล่ชาวสหรัฐออกจากอินโดนีเซียเมื่อ พ.ศ. 2544
คุโด้ ชินอิจิ
คุโด้ ชินอิจิ (ราชบัณฑิตยสภา: คูโด ชินอิจิ) เป็นตัวละครหลักจากมังงะเรื่อง ยอดนักสืบจิ๋วโคนัน แต่งโดยโกโช อาโอยามะ ตามท้องเรื่องคุโด้เป็นนักสืบมัธยมปลายที่มีชื่อเสียง ทว่าเขาถูกชายชุดดำสองคน ซึ่งทราบชื่อในภายหลังว่า ยิน และว็อดก้า  กรอกยาพิษอาโพท็อกซิน 4869 (APTX 4869) ผลของยาทำให้ร่างกายของเขาหดเล็กลง ครั้นเมื่อโมริ รัน  ซึ่งเป็นหญิงคนสนิท พบโดยบังเอิญแล้วถามชื่อ เขาจึงใช้ชื่อว่า เอโดงาว่า โคนัน (ฉบับวิบูลย์กิจ) หรือ เอโดงาวะ โคนัน (ฉบับอมรินทร์) (ราชบัณฑิตยสภา: เอโดกาวะ โคนัง/เอโดงาวะ โคนัง) และเพื่อสืบหาร่องรอยขององค์กรชุดดำ  จึงไปอาศัยร่วมบ้านกับรัน ซึ่งรันมีบิดาคือโมริ โคโกโร่  เป็นนักสืบเอกชน ตั้งแต่นั้น ชินอิจิในร่างของโคนันต้องเผชิญต่อคดีปริศนาต่าง ๆ เพื่อหาหนทางคืนสู่ร่างเดิม
ส่วนฉบับอนิเมะ พากย์เสียงภาษาญี่ปุ่นโดยคัปเป ยามางูจิ (ชินอิจิ) และมินามิ ทากายามะ (โคนัน) ส่วนพากย์ไทยได้แก่ ไกวัล วัฒนไกร (วิดีโอสแควร์), ภัทรวุฒิ สมุทรนาวี (ทีไอจีเอ), นิรันดร์ บุญยรัตพันธุ์และธนกฤต เจนคลองธรรม (โมเดิร์นไนน์), ปิยะ ประวังสุข และสัจจะ กาญจน์นิรันดร์ (ทรูสปาร์ก) ให้เสียงเป็นชินอิจิ ส่วนอรุณี นันทิวาส (ทีไอจีเอและโมเดิร์นไนน์), นภัสวรรณ์ วัชรีวงศ์ ณ อยุธยา (ทีไอจีเอ ตั้งแต่ตอนที่ 1019 เป็นต้นไป) และนงลักษณ์ ฤทธิ์เรือง (ทรูสปาร์ก) ให้เสียงโคนัน
ประวัติ
คุโด้ ชินอิจิปรากฏในตอนต้นของเรื่องในฐานะนักเรียนชั้นมัธยมศึกษาตอนปลายของโรงเรียนเทย์ตันในโตเกียว เขามีพื้นฐานครอบครัวดี พื้นเพเป็นชาวเมืองเบกะ เป็นบุตรคนเดียวของครอบครัว บิดาคือคุโด้ ยูซากุ เป็นนักเขียนนิยายชื่อดัง กับมารดาฟุจิมิเนะ ยูกิโกะ  นักแสดงหญิงที่มีชื่อเสียง ชินอิจิมีชื่อเสียงในฐานะนักสืบหนุ่มผู้ไขคดีฆาตกรรมยาก ๆ ได้เป็นจำนวนมาก เขามีความสนิทสนมอย่างยิ่งกับโมริ รันซึ่งเป็นทั้งเพื่อนร่วมชั้นและเพื่อนสมัยเด็ก
กระทั่งวันหนึ่งเขาได้พาโมริ รันไปเที่ยวสวนสนุกทรอปิคอลแลนด์ ณ ที่นั้นได้มีคดีฆาตกรรมบนรถไฟเหาะ หลังไขคดีเสร็จสิ้น ชินอิจิรู้สึกเฉลียวใจเกี่ยวกับชายชุดดำสองคนคือยินและว็อดก้าที่อยู่ในคดีฆาตกรรมเมื่อสักครู่นี้จึงแอบตามไปดูแล้วพบว่ามีการแลกเปลี่ยนสิ่งของบางอย่าง ระหว่างที่ชินอิจิกำลังมองดูเหตุการณ์ดังกล่าว ยินซึ่งเป็นหนึ่งในชายชุดดำจึงเข้ามาทำร้ายชินอิจิจนสลบ และกรอกยาพิษอาโพท็อกซิน 4869 (APTX 4869) หวังให้ชินอิจิถึงแก่ชีวิต ทว่าผลของยาทำให้ร่างกายของเขาหดเล็กลง เมื่อชินอิจิรู้สึกตัว จึงไปปรึกษากับอากาสะ ฮิโรชิ ซึ่งเป็นนักวิทยาศาสตร์ที่อาศัยอยู่ข้างบ้านของตน เมื่ออากาสะทราบความจากชินอิจิแล้ว จึงแนะนำว่าให้ปิดเรื่องที่ตัวหดเล็กลงเสียมิให้ใครรู้ เพราะถ้าใครรู้ผู้นั้นก็จะมีภัย แทบจะทันทีทันใด โมริ รันได้มาหาชินอิจิด้วยความเป็นห่วง เมื่อรันพบชินอิจิในร่างเด็กแล้วถามชื่อเข้า เขาเหลือบไปเห็นชั้นหนังสือนวนิยายด้านหลังซึ่งมีชื่อนักเขียนที่สันหนังสือคือเอโดงาวะ รัมโป และเซอร์อาร์เธอร์ โคนัน ดอยล์ จึงตอบส่ง ๆ ว่าเอโดงาว่า โคนัน เขาจึงเข้าไปอาศัยร่วมกับรันซึ่งมีบิดาเป็นนักสืบเอกชนชื่อโมริ โคโกโร่เพื่อสืบหาองค์กรชุดดำ โดยช่วยโมริไขคดีแบบให้คำแนะนำอ้อมๆ ถ้าโมริหรือใครไขคดีออกได้เอง ก็ปล่อยไป แต่ถ้าเห็นว่าวุ่นวายเกินก็จะใช้ปืนยิงยาสลบยิงใส่ใคร แล้วใช้เครื่องเปลี่ยนเสียงรูปหูกระต่ายไขคดีแทน โดยมากเขาจะยิงยาสลบใส่โมริ โคโกโร่เพื่อไขคดี แต่โคนันเวลาไปไหนมักเกิดคดีทุกทีกับทุกวันไม่รู้จบ แบบรู้จักกับใคร ต้องมีใครเป็นฆาตรกร กับศพเกิดคดีทุกที
เมื่อชินอิจิอยู่ในร่างเด็ก เขาเข้าเรียนชั้นประถมศึกษาปีที่ 1 ใหม่ เพื่อปกปิดตัวตน เขาได้รู้จักกับ โคจิมะ เก็นตะ, ซึบุรายะ มิซึฮิโกะ, และโยชิดะ อายูมิ จึงได้ก่อตั้งขบวนการนักสืบเยาวชนขึ้น
การดัดแปลง
ตัวละคร คุโด้ ชินอิจิ นั้นได้ถูกดัดแปลงให้เป็นตัวละครที่มีผู้แสดงจริง ๆ ในซีรีส์ชุด Detective Conan ~Kudo Shinichi e no Chousenjou~ ซึ่งเป็นตัวละครหลัก ผู้ที่รับบทนี้ คือ จุนเป มิโซะบะตะ
สถานีศรีนุช
ที่ตั้ง
ถนนศรีนครินทร์ ด้านใต้ของทางแยกสวนหลวงหรือทางแยกศรีนุช (จุดตัดระหว่างถนนศรีนครินทร์กับถนนอ่อนนุช) ในพื้นที่แขวงอ่อนนุช เขตสวนหลวง กรุงเทพมหานคร
รูปแบบสถานี
ชานชาลาด้านข้าง (Station with Side Platform) กว้าง 20 เมตร ยาว 110 เมตร ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Platform Screen Doors
ทางเข้า-ออก
จุดรวมพลอยู่ที่ทางออก 2 เดอะสกาย คลับ แอนด์ เลาจน์ ศรีนครินทร์ และ ทางออก 4 สหกรณ์แท็กซี่จตุรมิตร
สิ่งอำนวยความสะดวก
ลิฟต์ สำหรับผู้สูงอายุ และผู้พิการ ไปยังชั้นขายบัตรโดยสารและชานชาลา จากทางเท้าทั้ง 2 ฝั่ง
มาทิลดา 2
รถถังทหารราบ มาร์ค 2 เป็นที่รู้จักกันดีในชื่อว่า มาทิลดา เป็นรถถังทหารราบสัญชาติบริติซในสงครามโลกครั้งที่สอง
การออกแบบได้เริ่มต้นตามข้อกำหนดเฉพาะเจาะจงของ A12 ในปี ค.ศ. 1936 ในฐานะที่เป็นรถถังที่ถูกติดตั้งด้วยอาวุธให้แก่รถถังทหารราบบริติชคันแรก ที่ติดอาวุธด้วยปืนกล พลขับรถถังสองคนจากรถถังทหารราบ มาร์ค 1 (เอ11) มาร์ค 1 ยังเป็นที่รู้จักกันคือ มาทิลดา และ A12 ที่มีขนาดใหญ่กว่านั้นแต่เดิมเป็นที่รู้จักกันคือ มาทิลดา 2 หรือ มาทิลดา ซีเนียร์ มาร์ค 1 ได้ถูกทิ้งในปี ค.ศ. 1940 และจากนั้น เอ12 ก็แทบจะเรียกกันอย่างง่าย ๆ ว่า "มาทิลดา"